
U    I M E    R E P U B L I K E     H R V A T S K E

R J E Š E N J E
	

	Trgovački sud u Rijeci, po sutkinji Tamari Jugo Smoljanović, u stečajnom predmetu povodom zahtjeva predlagatelja FINANCIJSKE AGENCIJE za provedbu skraćenog stečajnog postupka nad dužnikom ŠKOLA NOGOMETA NOGOMETNOG KLUBA "ORIJENT" iz Rijeke (OIB: 73785100095), Kumičićeva 66, 30. listopada 2018.

r i j e š i o    j e

	Obustavlja se skraćeni stečajni postupak nad dužnikom ŠKOLA NOGOMETA NOGOMETNOG KLUBA "ORIJENT" iz Rijeke (OIB: 73785100095), Kumičićeva 66.

Obrazloženje
Predlagatelj Financijska agencija, Regionalni centar Rijeka podnijela je ovome sudu 21. rujna 2018. zahtjev za provedbu skraćenog stečajnog postupka nad dužnikom ŠKOLA NOGOMETA NOGOMETNOG KLUBA "ORIJENT" iz Rijeke (OIB: 73785100095), Kumičićeva 66 (dalje: dužnik) temeljem čl. 429. Stečajnog zakona (Narodne novine br. 71/15, dalje: SZ-a). 
Temeljem odredbe čl. 430. i 431. SZ-a, oglasom objavljenim na mrežnoj stranici e-Oglasne ploče suda pozvane su osobe ovlaštene za zastupanje dužnika po zakonu u roku od 15 dana od dana objave oglasa podnijeti sudu popis imovine i obveza na propisanom obrascu i pozvani su vjerovnici dužnika u roku od 45 dana predložiti otvaranje stečajnog postupka i po pozivu suda predujmiti iznos potreban za namirenje troškova postupka. 
U zakonskom roku, 25. listopada 2018. vjerovnik A 1 HRVATSKA  d.o.o. Zagreb (OIB: 29524210204) podnio je ovom sudu prijedlog za otvaranje stečajnog postupka nad dužnikom.  
U prijedlogu je naveo da prema dužniku ima tražbinu u iznosu od 10.171,75 kn temeljem rješenja o ovrsi javnog bilježnika Anice Hukelj iz Zagreba poslovni broj Ovrv-7817/10 od 14. svibnja 2010.  
Prema odredbi čl. 433. SZ-a ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl. 431. SZ-a sud će obustaviti skraćeni stečajni postupak i odgovarajućom primjenom općih odredaba stečajnog postupka donijeti rješenje o pokretanju prethodnog postupka, odnosno otvaranje stečajnog postupka. 
Obzirom da je u konkretnom slučaju ostvareno postojanje stečajnog razloga u vidu nesposobnosti za plaćanje (čl. 6. st. 2. podst. 1. SZ-a) to je valjalo temeljem čl. 433. SZ-a obustaviti skraćeni stečajni postupak budući nisu ispunjene pretpostavke za istodobno otvaranje i zaključenje stečajnog postupka nad dužnikom. 
Napominje se da će sud po pravomoćnosti ovoga rješenja odgovarajućom primjenom općih odredbi stečajnog postupka propisanih Stečajnim zakonom donijeti rješenje o pokretanju prethodnog postupka. 

U Rijeci, 30. listopada 2018.
    
Sutkinja 
Tamara Jugo Smoljanović




UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, u dva primjerka, u roku od osam dana od objave pismena na mrežnoj stranici e-Oglasne ploče sudova.
 


DNA:
- predlagatelju
- vjerovniku po punomoćniku - odvjetnici Vesni Alaburić iz Zagreba, Hebrangova 21 (generalna punomoć)
- e-Oglasna ploča suda

Spis u kalendar, 25.11.2018. 

U Rijeci, 30.10.2018. 

Sutkinja
Tamara Jugo Smoljanović

